**Сергеј Михајлович Прокудин-Горски** (руски: *Сергей Михайлович Прокудин-Горский*; 30 август 1863, Муром – 27 септември 1944, Париз) — руски фотограф и хемичар кој го посветил својот живот на унапредувањето на фотографијата како еден од првенците на фотографијата во боја. Роден е во Муром во Владимирската област, Русија, а по звање бил хемичар. Учел кај славни научници во Санкт Петербург, Берлин и Париз, и развил првични техники за фотографија во боја.

Техника
-------

Своите првобитни истражувања резултирале со патентирани сликореди и филмови во боја. Околу 1905 Прокудин-Горски разработил план за употреба на ова ново техничко октритие за документирање на Руската Империја. Ова имало за цел да ги запознае учениците со огромната и разнолика историја, култура и модернизација на нивната татковина.

Процедурата се состоела од брзо правење на низа монохромни слики една по друга, секоја низ различно обоен филтер. Со проектирање на три монохромни слики во услови на светла со точна боја, можело да се реконстуира сликаната сцена во вистински бои. Помрднувањата на она што е сликано резултирало со заматени духолики слики, бидејќи сликите од црвена, зелена и сина боја се правеле со извесно временско растојание.

Прокудин-Горски успешно развивал хартиени слики во боја од овој филм, но процедурата била бавна и комплицирана. Дури со доаѓањето на дигиталнитата обработка на слики овие три можеле да се комбинираат во една слика.

Фотографија
-----------

Прокудин-Горски имал посебен вагон опремен како темна комора, обезбеден од цар Николај II, како и две дозволи за пристап во ограничени зони и соработка на бирократите. Со ова, тој ја документирал Руската Империја од 1909 до 1915 год. Одржал и многу илустирани предавања за неговите дела. Се иселил од Русија во 1918, по Октовриската револуција и по некое време конечно се преселил во Париз, каде починал во 1944.

Неговите фотографии се живопис на еден изгубен свет - Руската Империја во предвечерјето на Првата светска војна и потоа, Руската револуција. Тие се тематски разновидни - од средновековни цркви и манастири на стара Русија, железнички пруги и фабрики, па сè до секојдневниот живот и работа на шареноликото население во земјата.

Исечок од *Alleia Hamerops* кој ги илустрира црвените, зелените и сините бојни канали, како и повеќеделна слика
Прокудин-Горски ја напуштил Русија во 1918, одејќи најпрвин во Норвешка и Англија пред на крај да се пресели во Франција. Тогаш веќе царството е заменето со комунизам, а царот и неговото семејство убиени. Овие уникатни слики на Русија пред револуцијата зачувани на стаклени негативи биле купен од Библиотеката на Конгресот на САД во 1948 од неговите потомци.

Во 2001, Библиотеката на Конгресот започнала изложба, *The Empire that was Russia* („Империјата која беше Русија"). За оваа изложба стаклените негативи биле скенирани и од нив дигитално биле направени слики во боја д скенираните црвени, зелени и сини монохромни слики, со помош на т.н. дигихроматографија, изум на Валтер Франкхаусер.

Во 2004 г. библиотеката склучила договор со Blaise Agüera y Arcas за изработка на автоматизирани повеќеделни слики од 1.902 негативи од дигитални слики со висока резолуција на стаклени негативи. Целосен опис на процесот и врски со такви содржини можат да се најдат на Библиотека на Конгресот.

Галерија
--------

* Нилов манастир на Столбни остров во Селигерското езеро близу Осташков, ц. 1910Нилов манастир на Столбни остров во Селигерското езеро близу Осташков, ц. 1910
* Алим Кан (1880-1944), емир на БухараАлим Кан (1880-1944), емир на Бухара
* Внатрешност на црквата Вознесенски собор, СмоленскВнатрешност на црквата Вознесенски собор, Смоленск
* Внатрешност на фабрика со електрогенераторВнатрешност на фабрика со електрогенератор
* Текстилна фабрика, ТашкентТекстилна фабрика, Ташкент
* Катедрала Св. Никола, МожајскКатедрала Св. Никола, Можајск
* Грчки берачи близу Чаква, ГрузијаГрчки берачи близу Чаква, Грузија
* Бранар на Черниговата бранаБранар на Черниговата брана
* Три генерации, Златоуст, УралТри генерации, Златоуст, Урал
* Ветерници, СибирВетерници, Сибир
* Текстилен трговец, СамаркандТекстилен трговец, Самарканд
* Поглед на Тобољск од црковна камбанаПоглед на Тобољск од црковна камбана
* БулкиБулки
* Поглед на ТбилисиПоглед на Тбилиси
* Еврејски деца со нивниот учител, СамаркандЕврејски деца со нивниот учител, Самарканд
* Поглед на Лугано, ШвајцаријаПоглед на Лугано, Швајцарија

Поврзано
--------

* Историја на фотографијата

Наводи
------

1. 1 2  Фотограф на царот: Сергеј Михајлович Прокудин-Горски Библиотека на Конгресот. Пристапено на 13 август 2006
2. ↑  Софтверска реконструкција на фотографијата во боја на Прокудин-Горсски Blaise Agüera y Arcas. Пристапено на 13 август 2006.
3. ↑  За збирката Прокудин-Горски Пристапено на 13 август 2006.

Надворешни врски
----------------

|  |  |
| --- | --- |
| Ризница | „Сергеј Прокудин-Горски" на Ризницата ? |

* 100 фотографии со белешки Архивирано на 18 април 2010 г.
* *Профил на збирката во Библиотеката на Конгресот*
* Изложба на Библиотеката на Конгресот, *The Empire that was Russia* („Империјата која беше Русија") (избор)
* Страница за пребарување со пристап кон сите слики на Прокудин-Горски при Библиотеката на Конгресот
* Слики од Прокудин-Горски при Библиотеката на Конгресот, англиско-руски проект *Meeting of Frontiers*
* Руска страница со многу врски за Прокудин-Горски
* Руска податотека на сите фотографии на Прокудин-Горски, вклучувајќи ги и сѐ уште нереставрираните Архивирано на 14 декември 2005 г.
* Приватен проект Прокудин-Горски од Френк Делерт
* Уште една приватно составена галерија на делата на Прокудин-Горски Архивирано на 11 јануари 2006 г.
* Прокудин-Горскиевите слики на Толстој - на мрежното место на Толстоевите студии при Торонтскиот Универзитет Архивирано на 6 февруари 2005 г.
* Он-лајн изложба на Шечтл-Восечелскиот фотографски музеј
* Прокудин-Горски: 1910 vs 2003. Споредба на некои места

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 13445470
* LCCN: n80080272
* ISNI: 0000 0001 1744 1097
* GND: 131574760
* SUDOC: 172300754
* BNF: cb167269712 (податоци)
* BIBSYS: 90228311
* ULAN: 500062471
* NLA: 36537228
* NKC: js2009504489
* CiNii: DA19023147
* RKD: 381618

 |

 |